કાદિર અને મૈકૂ શરાબના પીઠા સામે આવી પહોંચ્યા. ત્યાં તેમને કોંગ્રેસના કેટલાક વોલન્ટીયરો ઝંડા લઈને ઉભેલા દેખાતા હતા. પીઠાના દરવાજાની આસપાસ અનેક લોકો ઊભા હતા. સાંજનો સમય હતો. એ સમયે તે ગલીમાં દારૂડિયાઓ સિવાય બીજું કોઈ આવતું ન હતું. સારા ઘરના લોકો ત્યાંથી ન છૂટકે જ નીકળતા. દારૂડિયાની નાની નાની ટોળકીઓ ત્યાં આવતી જતી. બે-ચાર ગણિકાઓ દુકાનની સામે ઉભેલી દેખાતી હતી. આજે આ ભીડ જોઈને મૈકૂએ કહ્યું – અલ્યા, બહુ ભીડ છે. બસો ત્રણસો લોકો હશે.